CELEX: E2017P0009
Language: sk
Date: 2017-10-12 00:00:00
Title: Žiadosť o poradné stanovisko Súdu EZVO, ktorú 12. októbra 2017 predložila komisia Beschwerdekommission der Finanzmarktaufsicht vo veci Edmund Falkenhahn AG/Úrad pre dohľad nad finančným trhom Lichtenštajnska (Vec E-9/17)

8.2.2018   
            
            
               SK
            
            
               Úradný vestník Európskej únie
            
            
               C 46/5
            
         Žiadosť o poradné stanovisko Súdu EZVO, ktorú 12. októbra 2017 predložila komisia Beschwerdekommission der Finanzmarktaufsicht vo veci Edmund Falkenhahn AG/Úrad pre dohľad nad finančným trhom Lichtenštajnska
   (Vec E-9/17)
   (2018/C 46/06)
   Listom z 12. októbra 2017, ktorý bol doručený na podateľňu Súdu EZVO 12. októbra 2017, komisia Beschwerdekommission der Finanzmarktaufsicht (odvolacia komisia orgánu dohľadu nad finančným trhom) požiadala Súd EZVO vo veci Edmund Falkenhahn AG/Úrad pre dohľad nad finančným trhom Lichtenštajnska o poradné stanovisko k týmto otázkam:
   
               I/1.
            
            
               Je zlučiteľné so smernicou Európskeho parlamentu a Rady 2009/110/ES zo 16. septembra 2009 o začatí a vykonávaní činností a dohľade nad obozretným podnikaním inštitúcií elektronického peňažníctva (smernica o elektronickom peňažníctve), ak sa hodnota elektronických peňazí odlišuje od nominálnej hodnoty pri prijatí peňažných prostriedkov v období medzi vydaním (článok 11 ods. 1) a zámenou (článok 11 ods. 2), za predpokladu, že zámena (článok 11 ods. 2) je aspoň v nominálnej hodnote?
            
         
               I/2.
            
            
               V prípade kladnej odpovede na otázku I/1: Môžu rôzne hodnoty uvedené v otázke č. I/1 súvisieť s variabilnou hodnotou (napríklad ceny zlata)?
            
         
               I/3.
            
            
               V prípade kladnej odpovede na otázku I/2: V prípade, že existuje súvislosť s premennou hodnotou (napríklad ceny zlata), je zlučiteľné s článkom 12 smernice o elektronickom peňažníctve, aby sa zámena (článok 11 ods. 2) uskutočnila v sume nad nominálnou hodnotou?
            
         
               II/1.
            
            
               Vymedzuje sa v článku 7 ods. 2 prvom a druhom pododseku smernice o elektronickom peňažníctve vyčerpávajúcim spôsobom, čo sa má považovať za bezpečné, likvidné nízkorizikové aktíva v zmysle článku 7 ods. 1 prvej vety smernice o elektronickom peňažníctve v spojení s článkom 9 ods. 1 písm. a) smernice Európskeho parlamentu a Rady 2007/64/ES z 13. novembra 2007 o platobných službách na vnútornom trhu (smernica o platobných službách)?
            
         
               II/2.
            
            
               V prípade zápornej odpovede na otázku II/1: Bránia ustanovenia článku 9 ods. 1 písm. a) smernice o platobných službách príslušným orgánom vo vymedzení toho, čo predstavujú bezpečné, (likvidné) nízkorizikové aktíva len ako súčasť rozhodnutia o udelení povolenia v súlade s článkom 10 smernice o elektronickom peňažníctve?
            
         
               II/3.
            
            
               V prípade zápornej odpovede na otázku II/2: Má sa odkaz na článok 9 ods. 1 a 2 smernice o platobných službách, ktorý sa nachádza v článku 7 ods. 1 prvej vete smernice o elektronickom peňažníctve, vykladať ako „bezpečné, likvidné nízkorizikové aktíva“ v zmysle článku 7 ods. 2 prvého pododseku smernice o elektronickom peňažníctve alebo ako „bezpečné, likvidné nízkorizikové aktíva“?
            
         
               II/4.
            
            
               V závislosti od odpovede na otázku II/3: Je zlato bezpečným, (likvidným) nízkorizikovým aktívom?